Na temelju 51. Statuta Općine Matulji („Službene novine Primorsko-goranske županije“ broj 26/9, 38/09,8/13, 17/14, 29/14, i 39/15) Općinski načelnik općine Matulji dana 02. lipnja 2016. donosi

Izmjenu i dopunu Odluke

o kriterijima za sufinanciranje smještaja djece u predškolskim ustanovama u ostalim gradovima i općinama Primorsko-goranske županije te obrtima za obavljanje djelatnosti predškolskog odgoja i obrtima sa registriranom djelatnošću dadilje na području Primorsko- goranske županije

Članak 1.

U odluci o kriterijima za sufinanciranje smještaja djece u predškolskim ustanovama u ostalim gradovima i općinama Primorsko-goranske županije te obrtima za obavljanje djelatnosti predškolskog odgoja i obrtima sa registriranom djelatnošću dadilje na području Primorsko-goranske ,u članku 4. iza stavka 1. dodaje se stavak 2. koji glasi:

„Zahtjev za sufinanciranje smještaja djece iz stavka 1. ovoga članka podnosi se u Općinu Matulji najkasnije do dana raspisivanja natječaja za upis djece u novu pedagošku godinu Dječjeg vrtića Matulji.

Članak 2.

U članku 5. u alineji 2. brišu se riječi „Izvornik izvadka iz sudskog registra ne stariji od 30 dana“ i zamjenjuju riječima „preslika izvatka iz sudskog registra ovjerena od strane ustanove ili obrta“.

Članak 3.

Iza članka 9. dodaje se članak 9a. koji glasi :

„Iznimno, Općina Matulji će sufinancirati smještaj djeteta u dječjim vrtićima drugih gradova ili općina Primorsko-goranske županije u pedagoškoj godini 2016./2017. korisnicima koji su to pravo ostvarili u pedagoškoj godini 2015./2016. obzirom da u pisanoj suglasnosti Općine Matulji o sufinanciranju vrtića ,nije izričito navedeno da su se korisnici bili dužni javiti na raspisani natječaj za upis djece u Dječji vrtić Matulji za pedagoško godinu 2016./2017“.

Članak 4.

Ukoliko podnositelj Zahtjeva za sufinanciranje smještaja djece u predškolskim ustanovama u ostalim gradovima i općinama Primorsko-goranske županije te obrtima za obavljanje djelatnosti predškolskog odgoja i obrtima sa registriranom djelatnošću dadilje na području Primorsko-goranske ,dostavi lažne podatke pri dostavi dokumentacije iz čl.5 . Odluke ,podnositelj zahtjeva trajno gubi pravo na sufinanciranje smještaja djece .

Članak 5.

Ova Odluka stupa na snagu danom donošenja, a objavit će se u „Službenim novinama Primorsko-goranke županije“, na oglasnoj ploči Dječjeg vrtića i na web stranici Općine Matulji [www.matulji.hr](http://www.matulji.hr)

KLASA: 601-01/16-01/13

URBROJ: 2156-04-01-16-2

*U Matuljima, 02. lipnja 2016.*

OPĆINSKI NAČELNIK

OPĆINE MATULJI

Mario Ćiković